**Kisbér Város Polgármesterétől**

**ELŐTERJESZTÉS**

Kisbér Város Önkormányzatának Képviselő-testülete

2025. április 23-i rendkívüli ülésére

**Tárgy:** ***„Kisbér Város Önkormányzata részére műszaki ellenőr beszerzése” (1651) elnevezésű beszerzési eljárás nyertes ajánlattevőjének kiválasztása***

**Tisztelt Képviselő-testület!**

Kisbér Város Önkormányzatának Képviselő-testülete a 132/2025. (III. 31.) KVÖKt. határozatával az előterjesztésnek megfelelően elrendelte a műszaki ellenőr beszerzésére vonatkozó eljárás megindítását. Az ajánlattételi határidőt 1 hétben határozta meg és megjelölte a felkérendő gazdasági szereplőket az alábbiak szerint:

* **„BRICOLL” Ipari, Kereskedelmi és Szolgáltató Kft.** (2903 Komárom, Jászai M. u. 22/A)
* **VIAR Studio Korlátolt Felelősségű Társaság** (2890 Tata, Új út 3. A. ép. 2. em.)
* **MeViTo Mérnökiroda Kft.** (2085 Pilisvörösvár, Harcsa köz 1.)
* **Partner Mérnöki Iroda Kft.** (2800 Tatabánya, Bárdos Lakópark 2/C)
* **FEMIVA Korlátolt Felelősségű Társaság** (2800 Tatabánya, Farkastó utca 60.)
* **Planbau Mérnöki Iroda Korlátolt Felelősségű Társaság** (2800 Tatabánya, Réti út 172. 1. em. 4.)
* **PH NAVITAS Mérnöki Iroda Korlátolt Felelősségű Társaság** (2800 Tatabánya, Vértes utca 12.)

Az SCPC Közbeszerzési Tanácsadó Kft. a beszerzési eljárást lebonyolította a képviselő-testület fenti határozata szerint, a Bíráló Bizottság a beérkezett ajánlatokról a mellékelt Összesítő adatlapot készítette.

A felkért gazdasági szereplők közül a **„BRICOLL” Ipari, Kereskedelmi és Szolgáltató Kft.,** a **MeViTo Mérnökiroda Kft.,** a **PARTNER Mérnöki Iroda Kft.** és a **VIAR Studio Korlátolt Felelősségű Társaság** nyújtott be árajánlatot.

A Bíráló Bizottság javaslatát tartalmazza az Összesítő adatlap, miszerint a

*„****MeViTo Mérnökiroda Korlátolt Felelősségű Társaság ajánlattevő ajánlata a legalacsonyabb összesített nettó megbízási díjat tartalmazó érvényes ajánlat, amely az előírt feltételeknek maradéktalanul megfelel.***

***A nyertes ajánlat alapján az egybeszámított becsült érték nem haladja meg a nemzeti érékhatárt (nettó 20 000 000 Ft), így az eljárás eredményessé nyilvánítható. Jelen Összesítő lap mellékletét képezi az egybeszámított becsült érték számítását tartalmazó táblázat.***

***Javasolt az eljárást eredményessé nyilvánítani, nyertes ajánlattevőként MeViTo Mérnökiroda Korlátolt Felelősségű Társaság ajánlattevőt kihirdetni és a szerződést vele megkötni.”***

Kérem a Tisztelt Képviselő-testületet az előterjesztés megvitatására és a Bíráló Bizottság javaslatának megfelelő döntéshozatalra.

Kisbér, 2025. április 22.

 Sinkovicz Zoltán sk.

Határozati javaslat

Kisbér Város Önkormányzatának Képviselő-testülete

…./2025. (IV. 23.) KVÖKt. határozata

műszaki ellenőr kiválasztásáról

Kisbér Város Önkormányzatának Képviselő-testülete a 132/2025. (III. 31.) KVÖKt. határozat alapján lefolytatott ***„Kisbér Város Önkormányzata részére műszaki ellenőr beszerzése” (1651)*** elnevezésű beszerzési eljárás Bíráló Bizottságának javaslata alapján

* az **eljárást *eredményesnek* nyilvánítja**, tekintettel arra, hogy a nyertes ajánlat alapján az egybeszámított becsültérték nem haladja meg a nemzeti értékhatárt (nettó 20 000 000 Ft),
* **nyertes ajánlattevőként a *MeViTo Mérnökiroda Kft*.-t hirdeti ki**, tekintettel arra, hogy a MeViTo Mérnökiroda Kft. ajánlata (nettó 1.500.000.- Ft, bruttó 1.905.000.- Ft) a legalacsonyabb összesített nettó megbízási díjat tartalmazó érvényes ajánlat, amely az előírt feltételeknek maradéktalanul megfelel.

Felhatalmazza a polgármestert a megbízási szerződés aláírására és a szerződéskötéssel kapcsolatos feladatok ellátására.

Határidő: a határozat kiadására azonnal

Felelős: dr. Pápai Tamás jegyző